Þalöt

Þalöt eða þalatestrar eru estrar þalsýru. Þalöt eru algeng þjálniefni sem er bætt í plast til að gera það sveigjanlegra, gegnsærra, og endingarbetra. Þau eru aðallega notuð í fjölvínýlklóríð (PVC). Þótt þalöt séu algeng þjálniefni, eru ekki öll þjálniefni þalöt.

Þalöt berast oft í líkama fólks í litlu magni með fæðu. Eitt þekktasta þalatið er Bis(2-etýlhexýl)þalat (DEHP) sem er merkt sem eiturefni og bannað í matvælaumbúðum, barnaleikföngum, snyrtivörum og öðrum neysluvörum. Nýlegar rannsóknir benda til neikvæðra áhrifa þalata á innkirtlakerfið og hormónastarfsemi, meðgöngu og þroska barna.

 Tilvísanir 

Þalöt
Flokkur:Þjálniefni